5. Regnskab for anlægsarbejder over 2 mio. kr. i 2020 (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til anlægsregnskaberne for afsluttede 
anlægsprojekter, hvor bruttoudgifterne for de enkelte anlæg overstiger 2 mio. kr., jf. bekendtgørelse om 
budget- og regnskabsvæsen.
Øvrige afsluttede anlægsprojekter, hvor bruttoudgifterne er under 2 mio. kr., indgår i regnskabet for 2020.
Økonomi
I 2020 er der afsluttet 13 anlæg på det skattefinansierede område og 5 anlæg på jordforsyningsområdet 
med bruttoudgifter eller bruttoindtægter over 2 mio. kr. Af vedlagte notat fremgår de enkelte 
anlægsregnskaber.
Inden for det skattefinansierede område, ekskl. jordforsyning, er der til de afsluttede anlægsprojekter givet 
anlægsbevillinger på netto 39,6 mio. kr. Der har på anlæggene været et forbrug på netto 38,9 mio. kr. Der 
er derfor en samlet mindreudgift på 0,7 mio. kr.
Mindreudgiften stammer primært fra anlægsprojektet ”Ove Madsen til førskoletilbud” (projekt nr. 2 
i oversigten). Det foreslås, at restrådighedsbeløbet på dette projekt på 619.000 kr. med tilhørende 
anlægsbevilling overføres til det igangværende projekt vedrørende helhedsplan for Tungelundskolen, da 
det uforbrugte rådighedsbeløb skal anvendes til ombygninger på Tungelundskolen.
På jordforsyningsområdet er der givet anlægsbevilling til salg af to grunde på [adresse] i Hammel og en 
storparcel i [adresse]. Der har været merindtægter vedrørende salget af de to grunde og storparcellen på i alt 
329.000 kr. i forhold til det budgetterede.
Der afsluttes to anlægsprojekter med en bruttoudgift på mere end 2 mio. kr. vedrørende køb af ejendomme. 
I alt har der været afholdt udgifter på 17,2 mio. kr., hvilket svarer til de givne anlægsbevillinger.
Forundersøgelser på [adresse] i Hinnerup (projekt nr. 18) har et mindreforbrug på 879.000 kr. Det 
foreslås, at restrådighedsbeløb med tilhørende anlægsbevilling overføres til den igangværende 
byggemodning af [adresse] til finansiering af forventede merudgifter på dette projekt.
Restrådighedsbeløbene på de afsluttede projekter, der foreslås overført til igangværende projekter, og de 
bevillingsmæssige konsekvenser heraf håndteres i overførselssagen på anlæg.
INDSTILLING
Den konstituerede direktør for Job og Økonomi indstiller til Byrådet:
1.
At anlægsregnskaberne godkendes
Byråd
27-04-2021 19:00
Sagsnr. EMN-2021-00816
DokID: 2419326
Sagsbehandler mhen
BESLUTNING
Økonomiudvalget, 20. april 2021:
Fraværende: Ingen.
Indstilles godkendt. 
Byrådet, 27. april 2021:
Fraværende: Ingen
Godkendt.
Bilag
1.
Notat Regnskab for anlægsarbejder over 2 mio. kr. i 2020 (2415344)
